**УКАЗАНИЯ ЗА УЧАСТИЕ ПРИ ВЪЗЛАГАНЕ НА ОБЩЕСТВЕНА ПОРЪЧКА НА СТОЙНОСТ ПО ЧЛ. 20, АЛ. 3, Т. 2 ОТ ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ: „ПРОВЕЖДАНЕ НА МЕДИЦИНСКИ ПРЕГЛЕДИ И ИЗСЛЕДВАНИЯ НА РАБОТЕЩИТЕ В БЪЛГАРСКАТА НАРОДНА БАНКА“**

1. ОБЩИ УСЛОВИЯ

Тези указания определят правилата за подготовка и представяне на офертите за участие при възлагане на обществена поръчка на стойност по чл. 20, ал. 3, т. 2 от Закона за обществените поръчки (ЗОП) , както и условията и реда, при които ще се избере изпълнител на поръчката в съответствие със ЗОП и Правилника за прилагане на Закона за обществените поръчки (ППЗОП).

**Правно основание за провеждане на обществената поръчка**

Чл. 187, ал.1, във вр. с чл. 186, във вр. с чл. 20, ал. 3, т. 2 от ЗОП.

За неуредените в настоящата обява условия по провеждането на обществената поръчка се прилагат разпоредбите на ЗОП и ППЗОП.

1. УКАЗАНИЯ ЗА ПОДГОТОВКА НА ОФЕРТИТЕ

Участник в процедура за възлагане на обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги свързани е предмета на поръчката съгласно законодателството на държавата, в която то е установено.

При подготвяне на офертата всеки участник трябва да се придържа точно към обявените от възложителя условия.

В случай, че участникът е обединение, следва да представи **копие на договора за обединение**, а когато в договора не е посочено лицето, което представлява участниците в обединението - **и документ, подписан от лицата в обединението, в който се посочва представляващият**.

Забележка: В договора за обединение задължително се посочват правата и задълженията на участниците в обединението; разпределението на дейностите и отговорността между партньорите съгласно предмета на обществената поръчка; дейностите, които ще изпълнява всеки член на обединението, партньорът, който ще представлява обединението за целите на обществената поръчка; клауза за солидарна отговорност; както и ангажимент същите лица да останат в обединението до крайния срок на изпълнение на договора.

Не се допускат промени в състава на обединението след крайния срок за подаване на офертата, както и промени във вътрешното разпределение на дейностите между участниците в обединението. Когато в договора за създаването на обединение/консорциум липсват клаузи, гарантиращи изпълнението на горепосочените условия, или състава на обединението се е променил след подаването на офертата - участникът ще бъде отстранен от участие в настоящата обществена поръчка.

Когато участник в обществената поръчка **е обединение, което не е юридическо лице, се прилага разпоредбата на чл. 59, ал. 6 от ЗОП**. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя код по БУЛСТАТ или еквивалентни документи съгласно законодателството на държавата, в която обединението е установено. **Лице, което участва в обединение - участник в поръчката, не може да представя самостоятелна оферта**. Едно физическо или юридическо лице може да участва само в едно обединение. Обединението може да докаже изпълнението на критериите за подбор с капацитета на трети лица при спазване на условията по чл. 65, ал. 2-4 от ЗОП.

Участник в настоящата обществена поръчка може да използва подизпълнител. Когато се предвижда **участие на подизпълнител, следва да се спазят изискванията на чл. 66 от ЗОП**.

Участник в процедурата може да се позовава на капацитета на трети лица, по отношение на критериите, свързани с технически способности и професионална компетентност.

Клон на чуждестранно лице може да е самостоятелен участник в обществената поръчка, ако може самостоятелно да подава оферта и да сключва договори съгласно законодателството на държавата, в която е установен. В тези случаи, ако за доказване на съответствие с изискванията за технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

Всички оферти се представят на български език.

Възложителят отстранява от участие лице, за което са налице обстоятелствата по чл.  54, ал. 1, т. 1-5 и 7 от ЗОП. Посоченото основание за отстраняване се прилага и когато кандидат или участник в процедурата е обединение от физически и/или юридически лица и за член на обединението са налице обстоятелствата по чл. 54, ал. 1, т. 1-5 и 7 от ЗОП, както и за предложените подизпълнители и за третите лица, в случай че участникът е оферирал такива.

Всеки участник има право да представи само една оферта. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта. В процедура за възлагане на обществена поръчка едно физическо или юридическо лице може да участва само в едно обединение.

По офертата не се допуска никакви вписвания между редовете, изтривания или корекции.

Документите и данните в офертата **се подписват само от лица с представителни функции съгласно актуалното състояние или от изрично упълномощени за това лица**. Във втория случай се изисква да се **представи пълномощно за изпълнението на такива функции.**

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

**Представените образци в документацията за участие и условията, описани в тях, са задължителни за участниците**. **Предложенията на участниците трябва да бъдат напълно съобразени с тези образци. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.**

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача писмени разяснения по условията на обществената поръчка.

Документацията за участие е публикувана на интернет страницата на БНБ, в раздел „Профил на купувача“ на адрес:

<http://www.bnb.bg/AboutUs/AUPublicProcurements/AUPPList/PP_01224-2016-INV_08_BG>

Разходите за изработването на офертите са за сметка на участниците. Спрямо Възложителя участниците **не могат** да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на обществената поръчка.

1. ОПИСАНИЕ НА ПОРЪЧКАТА
2. Обект на поръчката – услуги.
3. **Предмет:** „Провеждане на медицински прегледи и изследвания на работещите в Българската народна банка“. Настоящата обществена поръчка включва:

2.1.  Обществената поръчка включва провеждане на медицински прегледи и изследвания на работещите в БНБ, документиране и предаване на резултатите от проведените медицински прегледи и изследвания, при спазване на изискванията за качествено медицинско обслужване. Пакетът от медицински прегледи и изследвания, както и изискванията за качествено медицинско обслужване са посочени в Техническа спецификация - Приложение № 1 по 6 (шест) обособени позиции, съгласно обявата за обществената поръчка.

По обособена позиция № 1 пакетът от медицински прегледи и изследвания е за приблизително 775 работещи, от които 501 жени и 274 мъже, на територията на гр. София.

По обособена позиция № 2 пакетът от медицински прегледи и изследвания е за приблизително 13 работещи, от които 7 жени и 6 мъже, на територията на гр. Пловдив.

По обособена позиция № 3 пакетът от медицински прегледи и изследвания е за приблизително 15 работещи, от които 8 жени и 7 мъже, на територията на гр. Варна.

По обособена позиция № 4 пакетът от медицински прегледи и изследвания е за приблизително 13 работещи, от които 7 жени и 6 мъже, на територията на гр. Бургас.

По обособена позиция № 5 пакетът от медицински прегледи и изследвания е за приблизително 17 работещи, от които 11 жени и 6 мъже, на територията на гр. Плевен.

По обособена позиция № 6 пакетът от медицински прегледи и изследвания е за приблизително 14 работещи, от които 10 жени и 4 мъже, на територията на гр. Смолян.

Изискванията за качествено медицинско обслужване и за изпълнение на обществената поръчка са посочени в:

а) Техническата спецификация – Приложение № 1 и

б) Предложение за изпълнение на поръчката на избрания за изпълнител участник за всяка обособена позиция – Приложение № 2 за обособена позиция № 1 и Приложение № 3 за обособени позиции №№ 2, 3, 4, 5 и 6 (за всяка от обособените позиции).

в) Представянето на участника – Приложение № 11 за обособена позиция № 1 и Приложение № 12 за обособени позиции №№ 2, 3, 4, 5 и 6.

3. Срок за изпълнение – Срокът за изпълнение на обществената поръчка се определя съгласно изискванията посочени в т. 5 и т. 6 от Техническата спецификация на Възложителя – Приложение № 1. Договорът влиза в сила, считано от датата на сключване на договора, посочена в регистрационния номер от деловодната система на възложителя.

4. Прогнозна стойност – до 65 900 лв. (шестдесет и пет хиляди и деветстотин лева) общо за всички обособени позиции разпределени както следва:

За обособена позиция № 1 прогнозната стойност е до 60 100 лв. (шестдесет хиляди и сто лева);

За обособена позиция № 2 прогнозната стойност е до 1 000 лв. (хиляда лева);

За обособена позиция № 3 прогнозната стойност е до 1 150 лв. (хиляда сто и петдесет лева);

За обособена позиция № 4 прогнозната стойност е до 1 000 лв. (хиляда лева);

За обособена позиция № 5 прогнозната стойност е до 1 400 лв. (хиляда и четиристотин лева);

За обособена позиция № 6 прогнозната стойност е до 1 250 лв. (хиляда двеста и петдесет лева).

**Важно!!!** Общата стойност за всяка обособена позиция се формира от единичната цена за един работещ жена или мъж умножена по приблизителния брой работещи предвидени за съответната позиция. Образуваната по този начин сума не може да надвишава прогнозната стойност предвидена за всяка обособена позиция. Участник, който предложи пакетна цена за мъже и жени, която умножена по съответния приблизителен брой работещи надвишава общата прогнозна стойност по съответната обособена позиция ще бъде отстранен от участие по тази позиция.

5. Критерий за оценка на офертите - обществената поръчка се възлага въз основа на икономически най-изгодната оферта въз основа на критерий за оценка – „най-ниска цена“, при показатели за определяне на комплексната оценка, посочени в Методиката - Приложение № 5. Избраният критерий за възлагане се прилага само по отношение на офертите на участниците, които не са предложени за отстраняване от участие в обществената поръчка и отговарят на обявените от Възложителя критерии за подбор.

1. ПРЕДСТАВЯНЕ НА ОФЕРТА, НЕОБХОДИМИ ДОКУМЕНТИ И ИЗИСКВАНИЯ КЪМ ТЯХ

**Важно!!!**1. **Офертата се подава запечатана в непрозрачна опаковка, в рамките на определения в обявата краен срок, като върху плика се посочва:**

* 1. **наименование на поръчката;**
  2. **наименование на участника;**
  3. **адрес за кореспонденция, по възможност телефон, факс и/или e-mail;**
  4. **позицията за която се кандидатства.**

**Върху опаковката не се поставят никакви други обозначения.**

При приемане на офертата върху опаковката се отбелязват поредният номер, датата и часа на получаването и посочените данни се записват във входящ регистър, за което на приносителя се издава документ.

Възложителят не приема за участие в обществената поръчка и връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистър. В тези случаи не се допуска приемане на оферти от лица, които не са включени в списъка. Оферта може да се подаде по пощата с препоръчано писмо с обратна разписка. В случай, че офертата е подадена по пощата, същата следва да бъде получена от възложителя до **15:45 часа** **на датата, посочена в обявата.**

Получените оферти се предават на председателя на комисията за разглеждане и оценка, за което се съставя протокол с данните по входящия регистър. Протоколът се подписва от предаващото лице и от председателя на комисията.

Възложителят удължава срока за получаване на оферти с най-малко три дни, когато в първоначално определения срок са получени по-малко от три оферти.

1. Срокът на валидност на офертите е до 09.02.2017 г.

Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.

Важно!!!3. Съдържание на офертата:

3.1. Опис на предлаганите документи съдържащи се в офертата (свободен формат на текстово оформяне)

3.2*. Приложение № 11* – Представяне на участника за обособена позиция № 1 и Приложение № 12 – Представяне на участника по обособени позиции №№ 2, 3, 4, 5 и 6 с включени следните приложения:

* + 1. **Пълномощно на лицето, упълномощено да представлява участника в процедурата, когато участникът не се представлява от лицата, посочени със съответните правомощия в документа за регистрация** (представя се ако е приложимо);
    2. Копие на документ за самоличност - когато Участникът е физическо лице;
    3. **При участници обединения** - **копие на договора за обединение**, а когато в договора не е посочено лицето, което представлява участниците в обединението - **и документ, подписан от лицата в обединението, в който се посочва представляващия**; (представя се ако е приложимо).

*3.3.* Приложение № 6 **- Декларация по чл. 97, ал. 5 от ППЗОП** за обстоятелствата по чл. 54, ал. 1, т. 1, 2 и 7 от ЗОП;

*3.4.* ***Приложение*** № 7 **- Декларация по чл. 97, ал. 5 от ППЗОП** за обстоятелствата по чл. 54, ал.1, т. 3-5 от ЗОП;

3.5. ***Приложение № 8* - Декларация по чл. 66, ал. 1 от ЗОП** относно видовете работи, които ще се изпълняват от подизпълнител;

3.6. ***Приложение № 9* - Декларация от подизпълнителя** (представя се ако е приложимо);

3.7. Приложение № 10 - Дек**ларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;**

3.8. Приложение № 2 /за обособена позиция № 1/ или приложение № 3 /за обособени позиции №№ 2-6/ **- Предложение за изпълнение на поръчката в зависимост от съответните позиции за които се кандидатства;**

3.9. ***Приложение № 4*** - **Ценово предложение за всяка обособена позиция, за която се кандидатства.**

**3.10.** **Офертата на участника задължително следва да включва пълния обхват от медицински прегледи и изследвания за жени и за мъже, изисквани от Възложителя по съответната обособена позиция.**

**Конкретните изисквания за изпълнение на обществената поръчка са посочени в Техническата спецификация – Приложение № 1**

**3.11.** **Предложение за изпълнение на поръчката на участника следва да е по образеца, утвърден от Възложителя в зависимост от позицията за което се кандидатства – Приложение № 2 или № 3 и да е в съответствие с Техническата спецификация и изискванията на Възложителя за изпълнение на обществената поръчка**.

3.11.1. Към Предложението за изпълнение на поръчката – Приложение № 2 или № 3, участникът следва да приложи **образец на профилактична карта**. **От приложения образец на профилактична карта към предложението за изпълнение на поръчката трябва да е видно, че е предоставена възможност за документиране на резултатите от извършените прегледи, в т.ч. изследвания съгласно видовете медицински прегледи и изследвания, посочени в Техническата спецификация на Възложителя – Приложение № 1; за издаване на заключения от лекарите.**

1. **Условия, на които трябва да отговарят участниците**

В обществената поръчка може да участва всяко българско или чуждестранно физическо или юридическо лице или техни обединения, което отговаря на условията, посочени в ЗОП, ППЗОП и посочените в настоящата обява изисквания на възложителя. Не се допуска пряко или косвено участие в настоящата обществена поръчка на дружества, регистрирани в юрисдикции с преференциален данъчен режим и на контролирани от тях лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици.

1. **Изисквания за личното състояние:**

За участниците не следва да са налице основанията по чл. 54, ал. 1, т. 1-5 и 7 от ЗОП. Участник, за когото е налице основание по чл. 54, ал. 1, т. 1-5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. Посоченото основание за отстраняване се прилага и когато кандидат или участник в процедурата е обединение от физически и/или юридически лица и за член на обединението са налице обстоятелствата по чл. 54, ал. 1, т. 1-5 и 7 от ЗОП, както и за предложените подизпълнители и за третите лица, в случай че участникът е оферирал такива.

**Важно!!!****При подаване на оферта участникът декларира липсата на основанията за отстраняване с декларации Приложение 6 и Приложение 7 на Възложителя.**

Декларация Приложение 6(липса на обстоятелствата по чл. 54, ал. 1, т. 1, 2 и 7 от ЗОП) се подписва от лицата, които представляват участника. Когато участникът се представлява от повече от едно лице, декларацията Приложение 7 за обстоятелствата по чл. 54, ал. 1, т. 3-5 от ЗОП се подписва от лицето, което може самостоятелно да го представлява. Когато участникът предвижда участието на подизпълнители или се позовава на капацитета на трети лица, декларациите Приложение 6 и Приложение 7 се подписват и от тях. Когато участникът в обществената поръчка е обединение, всеки член на обединението следва да подпише декларациите Приложение 6 и Приложение 7.

1. **Годност (правоспособност) за упражняване на професионална дейност:**

Лечебни заведения /медицински център, МДЦ, ДКЦ/ за всяка от обособените позиции, **трябва да са с валидна регистрация в съответната регионална здравна инспекция, на територията, на която ще се провеждат медицинските прегледи и изследвания по съответната обособена позиция. Лечебните заведения следва да са регистрирани, съгласно чл. 40 от Закона за лечебните заведения (ЗЛЗ) и вписани в публичен регистър по чл. 41 от ЗЛЗ.**

* За удостоверяване на това обстоятелство се извършва проверка в публичния регистър на съответната регионална здравна инспекция на територията на града, в който ще се провеждат медицинските прегледи и изследвания по съответната обособена позиция.

**Участникът следва да осигури за изпълнение на обществената поръчка лица, които имат право да упражняват медицинска професия (лекари), съгласно изискванията на чл. 183, ал. 1-3 от Закона за здравето и на чл. 3, ал. 1 и 4 от Закона за съсловните организации на лекарите и лекарите по дентална медицина, и имат придобита специалност по чл. 178, ал. 2, т. 1 от Закона за здравето**. Тези лица следва да са вписани в регистъра на съответната районна колегия на Българския лекарски съюз (БЛС), съответно в Националния електронен регистър на БЛС, съгласно чл. 5, т. 6 от Закона за съсловните организации на лекарите и лекарите по дентална медицина.

**Важно!!!****Участникът следва да декларира тези обстоятелства в Представянето на участника, изготвено съгласно Приложение № 11 за обособена позиция № 1 и съгласно Приложение № 12 за обособена позиция №№ 2, 3, 4, 5 и 6.**

1. **Изисквания за техническите и професионални способности. Критерии за подбор:**

**Важно!!!**Всеки от участниците:

3.1. следва да разполага, през цялото време на изпълнение на обществената поръчка, с лица с определена професионална компетентност за изпълнение на обществената поръчка по съответните обособени позиции, както следва:

3.1.1. **По обособена позиция № 1:**

- **минимум 1 (един) лекар с придобита специалност „Вътрешни болести“;**

- **минимум 1 (един) лекар с придобита специалност „Акушерство и гинекология“;**

**- минимум 1 (един) лекар с придобита специалност „Очни болести“;**

**- минимум 1 (eдин) лекар специалист с квалификация в областта на ехографията на млечни жлези;**

**- минимум 1 (един) лекар с придобита специалност „Урология“;**

**- минимум 1 (един) лекар с придобита специалност „Ушно-носно-гърлени болести“;**

**- минимум 2 (двама) клинични лаборанти;**

- **минимум 2 (двама) координатори.**

**3.1.2. По обособени позиции №№ 2, 3, 4, 5 и 6 (за всяка от обособените позиции):**

- **минимум 1 (един) лекар с придобита специалност „Вътрешни болести“;**

- **минимум 1 (един) лекар с придобита специалност „Акушерство и гинекология“;**

- **минимум 1 (eдин) лекар с придобита специалност „Очни болести“**

- **минимум 1 (един) лекар с придобита специалност „Урология“;**

- **минимум 1 (eдин) лекар специалист с квалификация в областта на ехографията на млечни жлези;**

- **минимум 1 (един) клиничен лаборант;**

- **минимум 1 (един) координатор.**

3.2. **Ехографията на коремни органи** (за всяка от обособените позиции) **следва да се проведе от лекар специалист по образна диагностика или от друг лекар, ако същият има квалификация за провеждане на изследването.**

3.3. Изпълнението на критерия за **подбор се доказва с декларираните от участника обстоятелства в Представянето на участника, изготвено съгласно Приложение № 11 за обособена позиция № 1 или Представянето на участника, изготвено съгласно Приложение № 12 за обособени позиции №№ 2, 3, 4 , 5 и 6**. Участникът следва да декларира, че медицинските прегледи и изследвания ще се провеждат от изисквания по-горе персонал през цялото време на изпълнение на обществената поръчка в Предложението за изпълнение на обществената поръчка.

**Важно!!!**3.4. Участникът следва да разполага през цялото време на провеждане на медицинските прегледи и изследвания **по обособена позиция № 1** с:

- **минимум 1 (eдин) самостоятелен специализиран медицински кабинет, за провеждане на съответния вид медицински преглед, оборудван съгласно медицински стандарт „Вътрешни болести“, утвърден с Наредба № 28 от 01.07.2010 г. за утвърждаване на медицински стандарт „Вътрешни болести“;**

- **минимум 1 (eдин) самостоятелен специализиран медицински кабинет, с обособена съблекалня за провеждане на съответния вид медицински преглед, оборудван съгласно медицински стандарт „Акушерство и гинекология“, утвърден с Наредба № 19 от 22.12.2014 г. за утвърждаване на медицински стандарт „Акушерство и гинекология“;**

- **минимум 1 (един) самостоятелен специализиран медицински кабинет за провеждане на съответния вид медицински преглед, оборудван съгласно медицински стандарт „Очни болести“, утвърден с Наредба № 36 от 6.08.2010 г. за утвърждаване на медицински стандарт „Очни болести“;**

**- минимум 1 (един) специализиран медицински кабинет за провеждане на съответния вид медицински преглед, оборудван съгласно медицински стандарт „Урология“, утвърден с Наредба № 4 от 10.12.2013 г. за утвърждаване на медицински стандарт „Урология“;**

**- минимум 1 (един) самостоятелен специализиран медицински кабинет за провеждане на ехография на млечни жлези, оборудван с необходимата медицинска апаратура за провеждане на изследването. В случай че за провеждането на изследването, участникът ще осигури ползването на някой от другите медицински кабинети, в които предлага да се провеждат медицински прегледи, следва да посочи изрично това обстоятелство;**

**- минимум 1 (един) самостоятелен специализиран медицински кабинет за провеждане на ехография на коремни органи, оборудван с необходимата медицинска апаратура за провеждане на изследването. В случай че за провеждането на изследването, участникът ще осигури ползването на някой от другите кабинети, в които предлага да се провеждат медицински прегледи, следва да посочи изрично това обстоятелство.**

**- клинична лаборатория, в т.ч. и помещения за вземане на биологичен материал, като лабораторията следва да е оборудвана съгласно изискванията на медицински стандарт „Клинична лаборатория“, утвърден с Наредба № 1 от 31 януари 2014 г. за утвърждаване на медицински стандарт „Клинична лаборатория“.**

3.5. **Аудиометричното изследване и разчитането на резултатите се провежда на дати, договорени между Възложителя и Изпълнителя, като участникът следва да разполага с минимум 1 (един) самостоятелен специализиран медицински кабинет, оборудван с необходимата медицинска апаратура за провеждането на изследването на територията му по време на тези дати.**

3.6. **Участникът следва да разполага с регистратура, на която работещите на БНБ да бъдат посрещнати, насочени и информирани за реда на провеждане на медицинските прегледи и изследвания и на която да получат профилактични карти, в които да попълнят личните си данни.**

3.7. Участниците **по особени позиции №№ 2, 3, 4, 5 и 6** (за всяка от обособените позиции), следва да разполагат през цялото време на провеждане на медицинските прегледи и изследвания с:

- **отделни специализирани медицински кабинети, оборудвани с необходимата медицинска апаратура за изпълнение на съответния вид медицинска дейност. Участникът има право да предложи провеждането на ехографията на млечни жлези и на ехографията на коремните органи да се осъществи в някой от другите медицински кабинети, в които предлага да се провеждат медицински прегледи;**

- **клинична лаборатория, в т.ч. и помещения за вземане на биологичен материал за провеждане на клинико-лабораторните изследвания, като лабораторията следва да е оборудвана съгласно изискванията на медицински стандарт „Клинична лаборатория“, утвърден с Наредба № 1 от 31 януари 2014 г. за утвърждаване на медицински стандарт „Клинична лаборатория“;**

- **регистратура, на която работещите на БНБ да бъдат посрещнати, насочени и информирани за реда на провеждане на медицинските прегледи и изследвания и на която да получат профилактични карти, в които да попълнят личните си данни.**

3.8. **Отделните специализирани медицински кабинети и клиничната лаборатория, в т.ч. помещенията за вземане на биологичен материал следва да са на разстояние помежду си на не повече от 10 минути, без ползване на превозни средства. Изискването се прилага за всеки специализиран медицински кабинет и за клиничната лаборатория, в т.ч. помещенията за вземане на биологичен материал, като се прилага за всички обособени позиции.**

- **Изпълнението на посочените в т. 3.4, 3.5, 3.6 и 3.7 и 3.8 изисквания се установява от декларираните от участника обстоятелства в Представянето на участника, изготвено съгласно Приложение № 11 за обособена позиция № 1 или в Представянето на участника, изготвено съгласно Приложение № 12 за обособени позиции №№ 2, 3, 4, 5 и 6, а изпълнението на посочените в т. 3.8. изисквания от декларираните от участника обстоятелства в Предложение за изпълнение на поръчката – Приложение № 2 или № 3 в зависимост от позицията за която се кандидатства.**

Определената със заповед на Възложителя Комисия за разглеждане на офертите, може да извърши проверка за съответствие на заявените от участника данни с фактическото положение. Проверката се извършва на територията на лечебното заведение, което участникът е посочил за изпълнение на обществената поръчка.

**Важно!!!** *Документите, доказващи съответствието с критериите за подбор, се представят от участника, избран за изпълнител при сключване на договора за изпълнение на поръчката.* *Преди сключване на договора участникът представя актуален списък на лекарския екип, който ще изпълни поръчката (приложимо за всички обособени позиции) и актуален списък на вида и броя на медицинските кабинети, в които ще се изпълни поръчката съгласно изискванията на възложителя (приложимо само за обособена позиция № 1).*

Когато участникът е обединение, което не е юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение, съгласно чл. 59, ал. 6 от ЗОП

Съгласно разпоредбите на чл. 65 от ЗОП, участниците могат да се позоват на капацитета на трети лица. За тях трябва да бъдат изпълнени изискванията на чл. 65, ал. 2-4 от ЗОП. Възложителят ще изиска от участниците да заменят посочени от тях трети лица, ако те не отговарят на някое от условията на чл. 65, ал. 4 от ЗОП.

Подизпълнителите трябва да отговарят на критериите за подбор съобразно вида и дела от поръчката, които ще изпълняват, и за тях да не са налице основания за отстраняване от процедурата.

1. РАЗГЛЕЖДАНЕ НА ОФЕРТИТЕ

Разглеждането и оценката на офертите ще се извърши от назначена от възложителя комисия на датата и часа, посочени в обявата за събиране на оферти за обществената поръчка. Отварянето на офертите е публично и на него могат да присъстват участниците в обществената поръчка или техни упълномощени представители. Възложителят със заповед определя състав на комисия от нечетен брой лица, които да разгледат и оценят получените оферти. Комисията отваря офертите по реда на тяхното постъпване и обявява ценовите предложения.

Публичната част от заседанието на комисията приключва след извършването на горепосочените действия.

Комисията разглежда представените документи в офертите на участниците за съответствие с изискванията към личното състояние и критериите за подбор, поставени от възложителя и съставя протокол.

Комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията може да изисква от участниците по всяко време да представят всички или част от документите, чрез които се доказва информацията, посочена в офертата им, когато това е необходимо за законосъобразното провеждане на процедурата.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия. Участник, предложил цена с повече от 20 на сто по-благоприятно от средната стойност на предложенията на останалите участници, ще трябва да докаже, че предложението му (предложената цена) е формирано обективно съгласно разпоредбата на чл. 72 от ЗОП.

Комисията съставя протокол за разглеждането и оценката на офертите и за класирането на участниците. Комисията класира участниците по степента на съответствие на офертите с предварително обявените от възложителя условия. Когато комплексните оценки на две или повече оферти са равни, с предимство се класира офертата с по-ниска предложена цена в следния ред:

* По-ниска предложена цена за жени;
* По-ниска предложена цена за мъже.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с горепосоченото.

Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

1. ОТСТРАНЯВАНЕ НА УЧАСТНИЦИ

Отстранява се участник:

а) който не е представил някой от документите, посочени в настоящата документация;

б) който е представил оферта, която не отговаря на условията на възложителя.

1. СКЛЮЧВАНЕ НА ДОГОВОР

С класирания на първо място участник възложителят сключва писмен договор в 30-дневен срок от датата за определяне на изпълнител. Договорът се сключва при наличието на документите, доказващи липсата на обстоятелствата за отстраняване по чл. 54, ал. 1, т. 1 от ЗОП (свидетелство за съдимост) и по чл. 54, ал. 1, т. 3 от ЗОП (удостоверение от органите по приходите и удостоверение от общината по седалището на възложителя и на участника).

Преди сключването на договор за обществена поръчка, участникът определен за изпълнител, следва да предостави оригинални и актуални документи, удостоверяващи съответствието с поставените критерии за подбор. Документите се представят и за подизпълнителите и третите лица, ако има такива. Не се налага да бъдат представени посочените документи в следните случаи:

**1**. Вече са били предоставени от участника или са служебно известни, или

**2**. Могат да бъдат осигурени чрез пряк и безплатен достъп до националните бази данни на държавите членки. В случай, че участникът определен за изпълнител не представи документи удостоверяващи съответствието с поставените критерии за подбор, Възложителят може да сключи договор със следващия класиран участник.

**3.** Определеният изпълнител по обособена позиция № 1 трябва да представи гаранция, която да обезпечи изпълнението на договора в размер на 5 % от сумата по чл. 2, ал. 5 от проекта на договора.

Гаранцията се представя в една от следните форми:

* парична сума;
* банкова гаранция;
* застраховка, която обезпечава изпълнението чрез покритие на отговорността на изпълнителя.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Когато участникът избере гаранцията за участие да бъде банкова гаранция, същата следва да отговаря на клаузите на договора. Банковите разходи по откриването на гаранцията са за сметка на участника. Условията и сроковете за освобождаване на гаранцията за изпълнение се уреждат в договора за възлагане на обществена поръчка.

Ако след покана за сключване на договор, определеният за изпълнител откаже сключването на договора, Възложителят може да сключи със следващия класиран участник.

За отказ се приема постъпил писмен отказ от участника или неявяването в срока, определен от възложителя, без обективни причини.

1. ДРУГИ УСЛОВИЯ

При противоречие в записите на отделните документи от документацията валидни са записите в документа с по-висок приоритет, като приоритетите на документите са в следната последователност:

1. Обява за обществена поръчка на стойност по чл. 20, ал. 3, т. 2 от ЗОП;

2. Указания към участниците за подготовка на офертата с включена техническа спецификация и проект на договор за изпълнение на поръчката;

3. Образци за участие в процедурата.

Документът с най-висок приоритет е посочен на първо място.