Приложение № 1

**ТЕХНИЧЕСКА СПЕЦИФИКАЦИЯ**

**ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ**

„**ПРОВЕЖДАНЕ НА** **МЕДИЦИНСКИ ПРЕГЛЕДИ И ИЗСЛЕДВАНИЯ**

**НА РАБОТЕЩИТЕ В БЪЛГАРСКАТА НАРОДНА БАНКА”**

**І. Описание на предмета на обществената поръчка**

Обществената поръчка включва провеждане на медицински прегледи и изследвания на работещите в БНБ, документиране и предаване на резултатите от проведените медицински прегледи и изследвания, при спазване на изискванията за качествено медицинско обслужване, посочени в настоящата техническа спецификация по 6 (шест) обособени позиции, съгласно обявата за обществената поръчка.

**II. Изисквания за качествено медицинско обслужване и за изпълнение на обществената поръчка:**

**1.**Медицинските прегледи и изследвания следва да се провеждат в следния пълен обхват за работещите (жени) по всички обособени позиции , с изключение на т. 1.7:

**1.1.** преглед от лекар с придобита специалност „Вътрешни болести“, включващ: снемане на пълен клиничен статус, електрокардиограма със запис и разчитане, измерване на артериално налягане;

**1.2.** преглед от лекар с придобита специалност „Очни болести“, включващ: оценка състоянието на зрението (изследване на зрителна острота с таблици, авторефрактометрия и цветоусещане) и при необходимост издаване на рецепта с предписание за корекция на зрението, в т.ч. за работа с видеодисплей;

**1.3.** преглед от лекар с придобита специалност „Акушерство и гинекология“, включващ: снемане на общ гинекологичен статус, ехография и цитонамазка;

**1.4.** ехография на коремни органи от лекар специалист, притежаващ квалификация за провеждане на изследването;

**1.5.** преглед от лекар специалист, притежаващ квалификация в областта на ехография на млечни жлези, включващ и ехография на млечни жлези;

**1.6.** клинико-лабораторни изследвания – ПКК, СУЕ, общ холестерол, HDL, LDL, триглицериди, креатинин, глюкоза, CRP, пикочна киселина, пълно изследване на урина;

**1.7.**  аудиометрично изследване и разчитане на резултатите от лекар с придобита специалност „Ушно-носно-гърлени болести“ за приблизително 28 работещи (само за обособена позиция № 1).

**2.**Медицинските прегледи и изследвания следва да се провеждат в следния пълен обхват за работещите (мъже) по всички обособени позиции , с изключение на т. 2.6:

**2.1.** преглед от лекар с придобита специалност „Вътрешни болести“, включващ: снемане на пълен клиничен статус, електрокардиограма със запис и разчитане, измерване на артериално налягане;

**2.2.** преглед от лекар с придобита специалност „Очни болести“, включващ: оценка състоянието на зрението (изследване на зрителна острота с таблици, авторефрактометрия и цветоусещане) и при необходимост издаване на рецепта с предписание за корекция на зрението, в т.ч. за работа с видеодисплей;

**2.3.**ехография на коремни органи от лекар специалист, притежаващ квалификация за провеждане на изследването;

**2.4.** преглед от лекар с придобита специалност „Урология“, включващ и ехография на простатната жлеза;

**2.5.** клинико-лабораторни изследвания – ПКК, СУЕ, общ холестерол, HDL, LDL, триглицериди, креатинин, глюкоза, CRP, пикочна киселина, PSA, пълно изследване на урина;

**2.6.** аудиометрично изследване и разчитане на резултатите от лекар с придобита специалност „Ушно-носно-гърлени болести“ за приблизително 8 работещи (само за обособена позиция № 1).

**3.**Провеждането на медицински прегледи и изследвания, в т.ч. вземането на биологичен материал следва да се осъществява в лечебни заведения за извънболнична специализирана помощ (медицински центрове, диагностично-консултативни центрове, медико-дентални центрове) на територията на съответния град, както следва: по обособена позиция № 1 - в гр. София; по обособена позиция № 2 – в   
гр. Пловдив; по обособена позиция № 3 – в гр. Варна; по обособена позиция № 4 – в   
гр. Бургас; по обособена позиция № 5 – в гр. Плевен и по обособена позиция № 6 –   
в гр. Смолян.

**3.1.** Лечебното заведение по т. 3 в гр. София следва да разполага с необходимия капацитет за провеждане на медицинските прегледи и изследвания, като участниците са длъжни да осигуряват през цялото време на провеждане на медицинските прегледи и изследвания по обособена позиция № 1:

**3.1.1.**минимум 1 (eдин) самостоятелен специализиран медицински кабинет за провеждане на медицинския преглед по т. 1.1 и по т. 2.1, оборудван съгласно медицински стандарт „Вътрешни болести“, утвърден с Наредба № 28 от 01.07.2010 г. за утвърждаване на медицински стандарт „Вътрешни болести“ или еквивалент;

**3.1.2**.минимум 1 (eдин) самостоятелен специализиран медицински кабинет за провеждане на медицинския преглед по т. 1.2 и по т. 2.2, оборудван съгласно медицински стандарт „Очни болести“, утвърден с Наредба № 36 от 6.08.2010 г. за утвърждаване на медицински стандарт „Очни болести“ или еквивалент;

**3.1.3.**минимум 1 (eдин) самостоятелен специализиран медицински кабинет, с обособена съблекалня за провеждане на медицинския преглед по т. 1.3, оборудван съгласно медицински стандарт „Акушерство и гинекология“, утвърден с Наредба № 19 от 22.12.2014 г. за утвърждаване на медицински стандарт „Акушерство и гинекология“ или еквивалент;

**3.1.4.**минимум 1 (един) самостоятелен специализиран медицински кабинет за провеждане на медицинския преглед по т. 2.4, оборудван съгласно медицински стандарт „Урология“, утвърден с Наредба № 10.12.2013 г. за утвърждаване на медицински стандарт „Урология“ или еквивалент;

**3.1.5.**клинична лаборатория, в т.ч. и помещенията за вземане на биологичен материал за провеждане на клинико-лабораторните изследвания по 1.6. и т. 2.5, като лабораторията следва да е оборудвана съгласно изискванията на медицински стандарт „Клинична лаборатория“, утвърден с Наредба № 1 от 31 януари 2014 г. за утвърждаване на медицински стандарт „Клинична лаборатория“ или еквивалент;

**3.1.6.**минимум 1 (един) самостоятелен специализиран медицински кабинет за провеждане на ехография на коремни органи по т. 1.4 и т. 2.3, оборудван с необходимата медицинска апаратура за провеждане на изследването. Ако при провеждането на изследването, участникът ще осигури ползването на някой от другите кабинети, в които предлага да се провеждат медицински прегледи, той следва да декларира това обстоятелство.

**3.1.7.**минимум 1 (един) самостоятелен специализиран медицински кабинет за провеждане на ехография на млечни жлези по т. 1.5, оборудван с необходимата медицинска апаратура за провеждане на изследването. Ако при провеждането на изследването, участникът ще осигури ползването на някой от другите кабинети, в които предлага да се провежда медицински прегледи, той следва да декларира това обстоятелство.

**3.1.8.**минимум 1 (един) самостоятелен специализиран медицински кабинет за провеждане на аудиометричното изследване и разчитането на резултатите по т. 1.7 и 2.6, оборудван с необходимата медицинска апаратура за провеждане на изследването на договорените, съгласно т. 7.5 дни – прилага се за обособена позиция № 1.

**3.1.9.** регистратура, на която работещите на БНБ да бъдат посрещнати, насочени и информирани за реда на провеждане на медицинските прегледи и изследвания и на която да получат профилактични карти, в които да попълнят личните си данни.

**3.2.** Участниците по обособени позиции №№ 2, 3, 4, 5 и 6 следва да осигурят през цялото време на провеждане на медицинските прегледи и изследвания по съответната обособена позиция:

**3.2.1.** отделни специализирани медицински кабинети за провеждане на медицинските прегледи по т. 1.1, 1.2, 1.3, 1.4., 1.5, т.2.1, 2.2, 2.3, 2.4, оборудвани с необходимата медицинска апаратура за изпълнение на съответния вид медицинска дейност. Участникът има право да предложи провеждането на ехографията на млечни жлези и на ехографията на коремните органи да се осъществи в някой от другите медицински кабинети, в които предлага да се провеждат медицински прегледи.

**3.2.2.** клинична лаборатория, в т.ч. и помещенията за вземане на биологичен материал за провеждане на клинико-лабораторните изследвания по 1.6. и т. 2.5, като лабораторията следва да е оборудвана съгласно изискванията на медицински стандарт „Клинична лаборатория“, утвърден с Наредба № 1 от 31 януари 2014 г. за утвърждаване на медицински стандарт „Клинична лаборатория“;

**3.2.3.** регистратура, на която работещите на БНБ да бъдат посрещнати, насочени и информирани за реда на провеждане на медицинските прегледи и изследвания и на която да получат профилактични карти, в които да попълнят личните си данни.

**3.3.**Осигурените от участниците специализирани медицински кабинети, клинична лаборатория и регистратура следва да са на разстояние помежду си на не повече от 10 минути, без ползване на превозни средства, в съответния град, в който ще се изпълнява обществената поръчка по съответната обособена позиция. Изискването се отнася както за всеки специализиран медицински кабинет, така и за клиничната лаборатория, в т.ч. за помещенията за вземане на биологичен материал, като се прилага за всички обособени позиции.

**3.4.**В специализираните медицински кабинети и в помещенията, в които ще се взема биологичен материал от работещите в БНБ по съответната обособена позиция, следва да има медицинска апаратура и консумативи за осъществяване на конкретния вид медицински прегледи и изследвания през цялото време на тяхното провеждане.

**4.**Изискванията за персонала на участника и за дейностите, които ще извършва са следните:

**4.1.**Участникът следва да осигури през цялото време медицинските прегледи и изследвания да се провеждат от лекарите, посочени в Списъка на персонала, който ще изпълнява обществената поръчка по съответната обособена позиция (Списъка по съответната обособена позиция и който ще бъде неразделна част от договора). Провеждането на медицински прегледи и изследвания следва да се осъществява от лица, които имат право да упражняват медицинска професия, съгласно изискванията на Закона за здравето и Закона за съсловните организации на лекарите и лекарите по дентална медицина (лекари), както следва:

**4.1.1.**минимум 1 (един) лекар с придобита специалност „Вътрешни болести“;

**4.1.2.**минимум 1 (един) лекар с придобита специалност „Акушерство и гинекология“;

**4.1.3.**минимум 1 (eдин) лекар с придобита специалност „Очни болести“;

**4.1.4**.минимум 1 (един) лекар с придобита специалност „Урология“;

**4.1.5.**минимум 1 (един) лекар специалист с квалификация в областта на ехографията на млечни жлези;

**4.1.6.**минимум 1 (един) лекар с придобита специалност „Ушно-носно-гърлени болести“ по обособена позиция № 1 на датите, договорени между Възложителя и Изпълнителя, в които ще се провежда медицинският преглед и аудиометричното изследване.

**4.1.7.**Ехографията на коремни органи следва да се проведе от лекар специалист по образна диагностика или от друг лекар, ако същият има квалификация за провеждане на изследването.

**4.2.**  Замяната на лекар, посочен в Списъка по съответната обособена позиция по време на провеждането на медицинските прегледи и изследвания, се допуска само със съгласието на Възложителя. За целта Изпълнителят по съответната обществена поръчка следва да представи отделна декларация за всяко лице, което предлага, с която декларира, че същото има право да упражнява медицинска професия, съгласно изискванията на Закона за здравето и Закона за съсловните организации на лекарите и лекарите по дентална медицина и е със същата специалност, както и с квалификация, отговаряща на изискванията на Възложителя за провеждане на медицинските прегледи и изследвания.

При закъснение на лекар през работен ден, в който по съгласуван между Възложителя и Изпълнителя график се провеждат медицински прегледи и изследвания, участникът следва да осигури незабавно в рамките на не повече от 30 минути провеждането на медицинския преглед да продължи да се осъществява от същия или от друг лекар със същата медицинска специалност и квалификация, отговаряща на изискванията на Възложителя.

**4.3.** Участникът следва да гарантира, че лекарите ще осъществяват съответната медицинска дейност, в т.ч. допълнителни консултации и насочване към други медицински специалисти, в съответствие с добрата медицинска практика.

**4.4.**Участникът следва да осигури през цялото време на провеждане на медицинските прегледи и изследвания минимум 2 (двама) клинични лаборанти по обособена позиция № 1 и минимум 1 (един) клиничен лаборант по обособени позиции №№ 2, 3, 4, 5 и 6, които да вземат необходимия биологичен материал за провеждане на медицинските изследвания, посочени в т. 1.6 и т. 2.5. Вземането на биологичния материал и провеждането на медицинските изследвания следва да се осъществява в помещения, оборудвани и отговарящи на изискванията на медицински стандарт „Клинична лаборатория“, утвърден с Наредба № 1 от 31 януари 2014 г. за утвърждаване на медицински стандарт „Клинична лаборатория“ или еквивалент.

**4.5.**Участникът следва да осигури двама или повече координатори през цялото време на провеждане на медицинските прегледи и изследвания по обособена позиция   
№ 1, съответно един или повече координатори при провеждането на медицинските прегледи и изследвания по обособени позиции №№ 2, 3, 4, 5 и 6.

**4.6.**Координаторите по т. 4.5 са длъжни да извършват следните дейности по изпълнение на обществената поръчка:

**4.6.1.**да следят за изпълнението на съгласувания между Възложителя и Изпълнителя график по часове и дни;

**4.6.2.**да обслужват работещите в БНБ на регистратурата на лечебното заведение приоритетно, като оказват необходимото съдействие при попълване на личните им данни и насочват максимално бързо и лесно работещите в БНБ към медицинските кабинети и клинична лаборатория, в т.ч в помещенията, в които се взема биологичен материал;

**4.6.3.**да съдействат за разрешаване на конфликтни ситуации, възникнали във връзка с изпълнението на обществената поръчка;

**4.6.4.**при необходимост да изпълняват и други конкретни задачи, с оглед качественото изпълнение на обществената поръчка.

**4.7.**При невъзможност координатор да изпълнява дейностите, посочени в   
т. 4.6 участникът следва да гарантира, че незабавно ще осигури друго лице, което да изпълнява същите функции.

**4.8.**Осигуреният от участника персонал за изпълнение на обществената поръчка няма право да изисква каквото и да е заплащане от страна на работещите в БНБ, свързано с провежданите медицински прегледи и изследвания.

**4.9.**Управителят на лечебното заведение или определено от него лице следва да контролира изпълнението на медицинските прегледи и изследвания и да оказва нужното съдействие на представител на БНБ.

**5.**Изисквания за срок на провеждане на медицинските прегледи и изследвания и за изготвяне на график при изпълнение на обособена позиция № 1:

**5.1.**Участникът следва да предложи срок за провеждане на медицинските прегледи и изследвания, който да е не по-малък от 30 работни дни и не повече от 35 работни дни, като във всеки от тези работни дни ще се провеждат медицински прегледи и изследвания (освен в случаите, когато двете страни се уговарят друго). При предлагането на срока, участникът следва да има предвид, че в този срок се включва и срок за провеждане на медицински прегледи и изследвания на служители на Възложителя, възпрепятствани да се явят на редовна дата в съгласувания между страните график и за новопостъпили служители.

**5.2.**В срок до 5 (пет) работни дни от датата на сключване на договора, Изпълнителят представя на Възложителя писмено предложение, съдържащо конкретните дати за провеждане на медицинските прегледи и изследвания, в т.ч. дати за неявили се през редовните дати и за новопостъпили служители.

**5.3.**За дата на сключване на договора се приема датата, посочена в деловодния номер на Възложителя.

**5.4.**При изготвяне на писменото предложение по т. 5.2, Изпълнителят следва да има предвид следните обстоятелства:

-30 или повече работещи не могат да отсъстват през работен ден в интервала от 08.00 ч. до 12.30 ч.

- периодът на провеждане на медицинските прегледи и изследвания, включващ конкретните дати на провеждане на медицинските прегледи и изследвания по т. 5.2. в работни дни не следва да е по-малък или да надвишава предложения от участника срок. Удължаването на срока се допуска само в случаите по т. 5.9.

-медицинските прегледи и изследвания следва да се провеждат в интервала от 08.00 ч. до 12.30 ч. през работни дни.

- за един работещ, медицинските прегледи и изследвания следва да се провеждат в рамките на един и същи работен ден (освен при настъпване на независещи от Възложителя и Изпълнителя обстоятелства).

**5.5.**Изпълнителят следва да започне провеждането на медицинските прегледи и изследвания не по-късно от 15 (петнадесет) календарни дни от датата на сключване на договора. Това изискване следва да се вземе предвид от Изпълнителя при изготвянето на писменото предложение по т. 5.2.

**5.6.**В случай че Възложителят приеме предложението на Изпълнителя по   
т. 5.2, представител на Възложителя в срок до 5 (пет) работни дни изготвя график, съдържащ поименен списък на служителите и предложените от Изпълнителя дати.

**5.7.**В случай че Възложителят не приеме предложението на Изпълнителя по   
т. 5.2, представители на Възложителя и Изпълнителя обсъждат възможностите за провеждане на медицинските прегледи и изследвания, като в рамките на това обсъждане, Възложителят има правото да предложи на Изпълнителя подходящи според него дати за провеждане на медицинските прегледи и изследвания. Окончателното съгласуване и подписване на графика от Възложителя и Изпълнителя следва да се осъществи не по-късно от 15 (петнадесет) календарни дни от датата на сключване на договора. При непостигане на съгласие между Възложителя и Изпълнителя за датите и часовете на провеждане на медицинските прегледи и изследвания, договорът между страните се прекратява, без предизвестие и без която и да е от страните да дължи неустойки за прекратяването.

**5.8.**Медицинските прегледи и изследвания следва да се провеждат в последователни /освен в случаите когато двете страни се уговарят друго/ работни дни, като срокът не може да бъде по-дълъг от посочения за изпълнение на обществената поръчка по обособена позиция № 1 „Медицински прегледи и изследвания в гр. София“ .

**5.9.** При удължаване на срока (периода), посочен в т. 5.1 по независещи от двете страни причини, Възложителят и Изпълнителят подписват допълнение към графика, в който посочват конкретните дати през месеца/месеците, през който/които ще продължи провеждането на медицинските прегледи и изследвания, като Изпълнителят следва да спазва посочените в настоящата техническа спецификация изисквания за изпълнение на обществената поръчка.

**6.** Изисквания за срок  на провеждане на медицинските прегледи и изследвания и за изготвяне на график при изпълнение на обособени позиции №№ 2, 3, 4, 5 и 6:

**6.1.**Участникът следва да предложи срок за провеждане на медицинските прегледи и изследвания по съответната обособена позиция, чиято продължителност не следва да е по-малка от 2 дни. При предлагането на срока, участникът следва да има предвид, че в този срок се включва и срок за провеждане на медицински прегледи и изследвания на служители на Възложителя, възпрепятствани да се явят на редовна дата в съгласувания между страните график и за новопостъпили служители.

**6.2.**В срок до 7 (седем) дни от датата на сключване на договора (за дата на сключване се приема датата, посочена в деловодния номер на Възложителя) представителите на Възложителя и Изпълнителя обсъждат предложени от Изпълнителя конкретни дати в работни дни за провеждане на медицинските прегледи и изследвания. Възложителят също има право да предлага дати за провеждане на медицинските прегледи и изследвания.

**6.3.**След уточняване на конкретните дати по т. 6.2, Възложителят изготвя в   
5 (пет) дневен срок от уточняването график, който включва поименен списък на работещите в БНБ и датите за провеждане на медицинските прегледи и изследвания. Окончателното съгласуване и подписване на графика от Възложителя и Изпълнителя следва да се осъществи преди първата начална дата, посочена в графика за провеждане на медицинските прегледи и изследвания.

**6.4.**Изпълнителят е длъжен да спазва съгласувания между двете страни график за провеждане на медицинските прегледи и изследвания по съответната обособена позиция.

**6.5.**Медицинските прегледи и изследвания се провеждат в последователни –(освен в случаите, когато двете страни се уговарят друго) работни дни, като срока не може да бъде по-дълъг от посочения в офертата на Изпълнителя. При удължаване на срока поради независещи от двете страни причини, Възложителят и Изпълнителят подписват допълнение към графика, в който посочват конкретните дати през месеца/месеците, в който ще продължат провеждането на медицинските прегледи и изследвания, като Изпълнителят е длъжен да спазва и през този срок изискванията за изпълнение на обществената поръчка, посочени в настоящата техническа спецификация.

**7.**Изискванията по отношение на организацията на медицинските прегледи и изследвания в лечебното заведение, са както следва:

**7.1.**Работещият в БНБ следва да се насочва последователно към регистратурата, а впоследствие към клиничната лаборатория или към съответния специализиран медицински кабинет, като действията на персонала в лечебното заведение следва да са насочени към недопускане на продължително чакане, както и струпването на хора пред клиничната лаборатория и специализираните медицински кабинети.

**7.2.**Медицинските прегледи и изследвания на работещите следва да се провеждат в работни дни, като за обособена позиция № 1 часовият интервал е от  
08.00 до 12.30 ч, на адреса/ите, посочени от участника в документацията за обществената поръчка по съответната обособена позиция.

**7.3.**Обслужването на работещите в БНБ по време на провеждането на медицинските прегледи и изследвания следва да се осъществява бързо, лесно, приоритетно, спрямо други лица, находящи се по същото време в лечебното заведение, в т.ч. в клиничната лаборатория, освен в случаите на спешност.

**7.4.**Медицинските прегледи и изследвания за един работещ следва да се провеждат своевременно и последователно, в пълен обхват, в рамките на един и същ работен ден (освен в случаите, независещи от Възложителя и Изпълнителя), като времетраенето на конкретния медицински преглед следва да е в съответствие с добрата медицинска практика.

**7.5.**Датите и организацията за провеждане на аудиометрично изследване и разчитане на резултатите от лекар с придобита специалност „Ушно-носно-гърлени болести“ се договарят между Възложителя и Изпълнителя в рамките на съгласуване на графика – отнася се само за обособена позиция № 1.

**7.6.**По време на провеждане на обществената поръчка участникът следва да осигури/обезпечи необходимите условия за ефективното и навременно изпълнение на обществената поръчка и за отстраняването на възможните рискове (ресурсни, организационни и други) от непровеждането на медицинските прегледи и изследвания, в съответствие със съгласуван график между Възложителя и Изпълнителя.

**7.7.**Изпълнителят следва да предостави на представителя на Възложителя телефонни номера – фиксиран и мобилен на координаторите, както и актуален електронен адрес, който приоритетно ще се ползва за комуникация между Възложителя и Изпълнителя по време на провеждане на медицинските прегледи и изследвания.

**7.8.** Други конкретни условия във връзка с организацията на медицинските прегледи и изследвания в лечебното заведение се договарят между Възложителя и Изпълнителя по време на провеждане на медицинските прегледи и изследвания, като за приложими се приемат само тези, които са изрично приети от Възложителя. Изпълнителят няма право да определя сам организацията на провеждане на медицинските прегледи и изследвания.

**8.**Резултатите от проведените медицински прегледи и изследвания следва да се документират и предоставят при спазване на следните изисквания:

**8.1.**На хартиен носител, както следва:

**8.1.2.**Проведените медицински прегледи и изследвания се документират в профилактична карта по образец, предоставен от участника.

**8.1.3.**Профилактичната карта следва да съдържа заключения от лекарите, провели съответните медицински прегледи и изследвания относно здравния статус на работещия и обобщено заключение, и при необходимост насочване за допълнителни прегледи, изследвания и консултации.

**8.1.4.**Резултатите от клинико-лабораторните изследвания следва да се прилагат към профилактичната карта, като следва да съдържат нормалната (референтната) стойност на всеки един от измерваните показатели и отклоненията от нея (ако има такива) и да са ясно изписани и четими.

**8.1.5.**Оригинал на профилактичната карта се предоставя на служителя, а копие на Службата по трудова медицина, с която Възложителят има сключен договор – чрез определено от Възложителя лице. Оригиналът и копието се предоставят в отделни запечатани пликове. За обособена позиция № 1 профилактичните карти (оригинал и копие) се предават на Възложителя в срок до 15 (петнадесет) календарни дни след приключване на първата половина от периода на провеждане на медицинските прегледи и изследвания, а останалите – в срок до 15 (петнадесет) календарни дни след последната дата на която са проведени медицински прегледи и изследвания. За обособени позиции №№ 2, 3, 4, 5 и 6 профилактичните карти се предават на Възложителя в срок до 15 (петнадесет) календарни дни след последната дата, на която са проведени медицинските прегледи и изследвания.

**8.1.6.**При необходимост от корекция на зрението или поради други причини, продиктувани от здравословното състояние на работещите в БНБ, по преценка на лекар със специалност „Очни болести“, същият издава рецепта.

**8.1.6.1.**След проведен преглед, оценка състоянието на зрението и при необходимост от корекция на зрението за работа с видеодисплей, по преценка на лекар със специалност „Очни болести“ същият издава рецепта на служители, посочени в списък, предоставен от Възложителя на Изпълнителя на обществената поръчка. Образецът на рецепта в тези случаи предварително се съгласува с Възложителя.

**8.2.** Участникът по обособена позиция № 1 следва да предостави възможност за извършване на онлайн проверка от работещите в БНБ на резултатите от клинико-лабораторните изследвания, като посочи интернет сайт и начин, по който се осъществява онлайн достъпа до резултатите.