**Приложение № 5**

**Методика за определяне на комплексната оценка за класиране на офертите за избор на изпълнител на обществена поръчка с предмет: „ПРОВЕЖДАНЕ НА МЕДИЦИНСКИ ПРЕГЛЕДИ И ИЗСЛЕДВАНИЯ НА РАБОТЕЩИТЕ В БЪЛГАРСКАТА НАРОДНА БАНКА“**

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по отношение на икономически най-изгодната оферта по критерия „най – ниска цена“ при следните показатели за определяне на комплексната оценка: цена на пакет медицински прегледи и изследвания за 1 жена – 60 т. и цена на пакет медицински прегледи и изследвания за 1 мъж – 40 т.

**1.** **Цена на пакет медицински прегледи и изследвания за жени – П1 – максимална оценка – 60 т.**

Числов израз на оценката по този показател се изчислява по следната формула:

**П1 = Cmin/Co Х Т1,** където

Cmin – най-ниската предложена цена за преглед на жените в офертите на участниците за съответната обособена позиция;

Со – предложена цена за преглед на жените на оценяваната оферта за съответната обособена позиция;

**Т1** = 60 точки – тежест на показателя.

**2.** **Цена на пакет медицински прегледи и изследвания за мъже – П2 – максимална оценка – 40 т.**

Числов израз на оценката по този подпоказател се изчислява по следната формула:

**П2 = Cmin/Co Х Т2,** където

Cmin – най-ниската предложена цена за преглед на мъжете в офертите на участниците за съответната обособена позиция;

Со – предложена цена за преглед на мъжете на оценяваната оферта за съответната обособена позиция;

**Т2** = 40 точки – тежест на показателя.

Сборът от точките на показателите **П1 и П2** дава стойността на **П**

**П = П1** + **П2**

**Забележка:** Двама или повече участници могат да получат най-висока или следваща/и оценки.

На първо място се класира офертата с най-голяма стойност на комплексната оценка (максимално възможната **Ккомпл.** е 100 точки). Останалите оферти заемат места в класирането по низходящ ред на стойностите на комплексните оценки. В случай че две или повече оферти получат равен брой точки на комплексните си оценки се прилага чл. 58, ал. 2 и ал. 3 от Правилника за прилагане на закона за обществените поръчки.

**Забележка:** Ккомпл – се закръглява до втория знак след десетичната запетая.