# Приложение № 3

# ПРЕДЛОЖЕНИЕ ЗА ИЗПЪЛНЕНИЕ

на обществена поръчка с предмет

„Провеждане на медицински прегледи и изследвания на работещите в Българската народна банка”

по обособени позиции №№ 2, 3, 4, 5 и 6 (подава се за всяка позиция поотделно)

Долуподписаният (-ната) ...............................................................................................

*(трите имена)*

в качеството на управител/изпълнителен директор/прокурист/пълномощник и др. на

…………………………………………………………………………………….......................

*(наименование на участника)*

участник в обществена поръчка с предмет: „Провеждане на медицински прегледи и изследвания на работещите в БНБ”, по обособена позиция № ……………………………

**УВАЖАЕМИ ДАМИ И ГОСПОДА,**

След като се запознахме с изискванията и условията, посочени в документацията на Възложителя за участие по обществена поръчка с предмет „Провеждане на медицински прегледи и изследвания на работещите в БНБ”, Ви представяме нашето предложение за изпълнение на обществената поръчка.

**1.** Декларираме, че ще проведем медицинските прегледи и изследвания в пълен обхват, от лекари със съответните специалности, съгласно Техническата спецификация на Възложителя - Приложение № 1**,** при осигуряване на нормативните изисквания в тази област и на съответните медицински стандарти, утвърдени с наредби, издадени от министъра на здравеопазването.

**2.** Гарантираме, че лекарите, клиничните лаборанти и другия персонал, осигурен за изпълнение на обществената поръчка няма да изисква каквото и да е заплащане от страна на работещите на БНБ, свързано с провежданите медицински прегледи и изследвания, както и че обслужването на работещите на БНБ по време на провеждането на медицинските прегледи и изследвания ще бъде приоритетно спрямо други лица, находящи се в същото време в лечебното заведение, освен в случаите на спешност.

**3.** Декларираме, че ще изготвяме и предоставяме на Възложителя документацията във връзка с изпълнението на обществената поръчка, по ред и начин, посочени в Техническата спецификация на Възложителя – Приложение № 1.

**4.** Гарантираме, че резултатите от клинико-лабораторните изследвания ще съдържат нормалната (референтната) граница на всеки един от измерваните показатели и отклоненията от нея (ако има такива) и ще са ясно изписани и четими.

**5.** Приемаме и се съгласяваме с всички клаузи в проекта на договор. Ако бъдем определени за изпълнител, ще сключим договора в законоустановения срок.

**6.** Декларираме, че направената от нас оферта е валидна до 09.02.2017 г. .

**7.**Предлагаме медицинските прегледи и изследвания на служителите на БНБ да се провеждат в срок от .... (……..) работни дни, в съответствие със съгласуван с Възложителя график, който ще бъде изготвен съобразно условията и редът, посочени в Техническата спецификация на Възложителя.

**8.** Декларираме, че

8.1. ще провеждаме медицинските прегледи изследвания на следния адрес ...................................................................., като декларираме, че специализираните медицински кабинети, клинична лаборатория, в т.ч. помещения за вземане на биологичен материал и регистратурата са на разстояние на не повече от 10 минути помежду си, без ползване на превозни средства.

(посочва се актуална информация за адреса на лечебното заведение, в т.ч. и този и на помещенията, в които ще се взема биологичен материал)

8.2. ще осигурим през цялото време, провеждането на медицинските прегледи и изследвания да се осъществява от посочените от нас лекари в Списъка на персонала, който ще изпълнява обществената поръчка по обособена позиция № …….. (*посочва се номера на съответната позиция от 2 до 6*), който ще изготвим по образец на Възложителя и ще предадем при сключване на договора. Замяната на лекар от Списъка ще се осъществява само със съгласието на Възложителя, като в този случай ще представяме отделна декларация за всяко лице, в която декларираме, че лицето което предлагаме има право да упражнява медицинска професия, съгласно Закона за здравето и Закона за съсловните организации на лекарите и лекарите по дентална медицина и е със същата специалност и квалификация, отговаряща на изискванията на Възложителя.

/Забележка: Списъкът на персонала, който ще изпълнява обществената поръчка се изготвя по образец на Възложителя и се представя от Изпълнителя при сключване на договора за изпълнение на обществената поръчка по съответната обособена позиция/

8.3. няма да допускаме прекъсването или забавянето на медицинските прегледи и изследвания за повече от 30 минути, по причини за които ние отговаряме, като незабавно ще осигурим необходимите условия за нормалното протичане на провеждането им.

8.4. ще осигурим необходимата медицинска апаратура за осъществяване на конкретния вид медицински прегледи, както и медицински консумативи в специализираните медицински кабинети и в клиничната лаборатория, в т.ч. помещения за вземане на биологичен материал през цялото време на провеждане на медицинските прегледи и изследвания.

8.5. специализираните медицински кабинети, клинична лаборатория, в т.ч. помещения за вземане на биологичен материал, ще бъдат налични през цялото време на провеждане на медицинските прегледи и изследвания.

8.6. помещенията, с които разполага лечебното заведение., в т.ч. и тези, в които предлагаме да се провеждат медицинските прегледи и изследвания на работещите в БНБ имат необходимото пространство и са осветени, климатизирани, чисти и се прилагат необходимите мерки за тяхната дезинфекция.

9. Допълнително, извън посочените в Техническата спецификация изисквания за документиране и предоставяне на резултатите от медицинските прегледи и изследвания, бихме искали да предложим следното:

………………………………………………………………………………………….

………………………………………………………………………………………….

………………………………………………………………………………………….

/в тази част участникът може да предложи работещите да ползват информационна система за онлайн достъп на работещите до резултатите от лабораторни изследвания/.

9.1. Декларираме, че предложената от нас допълнителна дейност по т. 9 ще бъде извършена в рамките на действие на сключения договор с Възложителя.

Дата………2016 г. Подпис…………………………

*/подпис и печат/*

Забележка: В образеца на предложението за изпълнение на поръчката са оставени празни полета (редове), маркирани с точки, в които участникът попълва конкретните си предложения и други данни. Празните полета се разширяват съобразно попълваната информация. При по-голям обем информация същата може да се изготви в отделен документ (приложение към предложението за изпълнение на поръчката), подписан от участника, а в празното поле (ред) да се впише изрична препратка към него.